text: [{"text_idx": "#000000", "text": "Leitar tu\u0301 eftir Nudlavirkinum, try\u0301st her"}, {"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000002", "text": "vi\u00f0merkingarMest lisnu nudlarnir i\u0301 2014 - NUDLAR on Ein gongutu\u0301r vi\u00f0 sjo\u0301varma\u0301lanMest lisnu nudlarnir i\u0301 2014 - NUDLAR on Eg havi a\u0301lit a\u0301 f\u00f8royingumMest lisnu nudlarnir i\u0301 2014 - NUDLAR on S\u00f8gan um MC-Ha\u0301r \u2013 Fyrstu a\u0301riniMest lisnu nudlarnir i\u0301 2014 - NUDLAR on Lisbeth er ordiligt fo\u0301lkMest lisnu nudlarnir i\u0301 2014 - NUDLAR on Vi\u00f0 Anthony i\u0301 oyrunum og Agga i\u0301 huganum"}, {"text_idx": "#000004", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni"}, {"text_idx": "#000005", "text": "Sku\u0301laprogrammi\u00f0 sny\u0301r seg um haturstalu, n\u00e6mingar hoyra m.a. fra\u0301 eini ungari kvinnu vi\u00f0 myrkari hu\u0301\u00f0, i\u00f0 grei\u00f0ur fra\u0301, um ta\u00f0 at vera myrk i\u0301 einum sera hvi\u0301tum samfelagi. Hvussu hon hevur veri\u00f0 fyri rasismu og hvussu ta\u00f0 kennist."}, {"text_idx": "#000006", "text": "Ein tv\u00f8rkyndur ma\u00f0ur, i\u00f0 er uppvaksin i\u0301 eini muslimskari familju i\u0301 Gellerupparken i\u0301 A\u030arhus, grei\u00f0ur fra\u0301 um si\u0301n uppv\u00f8kstur, og eitt umbo\u00f0 fyri LGBT F\u00f8royar tosar um haturstalu, i\u00f0 f\u00f8royskir LGBT\u2019arar uppliva."}, {"text_idx": "#000008", "text": "Ja, nu\u0301 gingu nakrir dagar uttan ein rennitu\u0301r, og ennta\u0301 uttan, at eg annars havi gj\u00f8rt sto\u0301rvegis fysiskar venjingar, heldur ikki innandur\u00f0a. Ve\u00f0ri\u00f0 hevur veri\u00f0 av skr\u00e6puni til, so ta\u00f0 er umberingin fyri ikki at renna, umberingin innandur\u00f0a, well, hvat skal man siga."}, {"text_idx": "#000009", "text": "4,09 km uppa\u0301 25.13 minuttir, i\u0301 minsta lagi\u00f0 var ve\u00f0ri\u00f0 gott."}, {"text_idx": "#000010", "text": "Men nu\u0301 havi eg so veri\u00f0 ein tu\u0301r i\u0301 kv\u00f8ld. Ve\u00f0ri\u00f0 var fi\u0301nt, og tu\u0301rurin gekk ni\u00f0an i\u0301 rundkoyringina a\u0301 Hamrinum, so oman eftir Glyvursvegnum og ni\u00f0an framvi\u00f0 AB-V\u00f8llinum, heilt inn a\u0301 botn og so u\u0301t aftur til g\u00f8tuna ni\u00f0an undir Kongavar\u00f0a."}, {"text_idx": "#000011", "text": "Deiligur tu\u0301rur a\u0301 go\u0301\u00f0ar 4 km, eftirsum eg rann eitt sindur aftur og fram uttanfyri her, ta\u0301 eg kom heim, so eg kom uppum 4 km."}, {"text_idx": "#000013", "text": "Eg ma\u0301 annars siga, at mi\u0301nir tankar a\u0301 rennitu\u0301rinum hugsavna\u00f0u seg um hatta o\u0301almindiliga ljo\u0301ta lesarabr\u00e6vi\u00f0, i\u00f0 Agga Niclassen hev\u00f0i i\u0301 Sosialinum um vikuskifti\u00f0. Hann loypir beint a\u0301 Jo\u0301an H\u00f8gnesen, i\u00f0 herfyri bleiv interviewa av Prei, a\u0301lopi\u00f0 sny\u0301r seg um hennara st\u00f8\u00f0u sum transkynd, i\u00f0 Agga hevur ilt i\u0301 reyvini av. Ta\u00f0 er nokk ikki o\u0301hugsandi, at anna\u00f0 lag a\u0301 playlistanum hja\u0301 m\u00e6r, fekk meg at hugsa um hetta."}, {"text_idx": "#000014", "text": "Eg skal vi\u00f0ganga, at eg las bara ein tri\u00f0ing av greinini. Agga er so str\u00e6vin at lesa, at eg komi ikki i\u0301g\u00f8gnum hansara greinar, og eg v\u00e6nti eisini, satt at siga, at ta\u00f0 er meiningin."}, {"text_idx": "#000016", "text": "Ho\u0301ast eg royndi at hugsa ymisk alternetiv i\u0301gj\u00f8gnum, so kom ta\u00f0 aftur til mi\u0301n, at Agga kanska bara r\u00e6\u00f0ist samkyndleika og eisini transkyndleika. Ta\u00f0 er kanska heldur ikki so l\u00f8gi\u00f0, ti\u0301 Agga er uttan iva ofta vor\u00f0in misstikin fyri b\u00e6\u00f0i at vera samkyndur og transkyndur. Perso\u0301nliga skal eg vi\u00f0ganga, at ta\u00f0 er r\u00e6ttiliga ny\u0301liga, at eg fann u\u0301tav, at hann eftir \u00f8llum at d\u00f8ma er mannfo\u0301lk og nokk alti\u0301\u00f0 hevur veri\u00f0 ta\u00f0, ho\u0301ast eg alti\u0301\u00f0 havi ivast. Ivin sto\u0301\u00f0st fyrst og fremst av, at ta\u00f0 er torf\u00f8rt at d\u00f8ma fra\u0301 u\u0301tstjo\u0301ndini. Men eisini navni\u00f0 Agga er eitt sindur ringt at meta um."}, {"text_idx": "#000017", "text": "Well, okkurt hugsar man um, ta\u0301 man rennur."}, {"text_idx": "#000019", "text": "Nelson Mandela er slo\u0301kna\u00f0ur 95 a\u0301ra gamal, mettur av d\u00f8gum, ho\u0301ast hann misti no\u0301gv a\u0301r i\u0301 klivanum a\u0301 Robben Island, so avrika\u00f0i hann meira fyri mannar\u00e6ttindi i\u0301 heimlandinum enn nakar annar."}, {"text_idx": "#000021", "text": "Bo\u00f0ini fra\u0301 l\u00f8gmanni viga\u00f0u meira enn sannf\u00f8ring, mannar\u00e6ttindi og n\u00e6stra k\u00e6rleiki."}, {"text_idx": "#000022", "text": "Men aftur til lagnuna, eftir einum ti\u0301li\u0301kan dag, so koma dey\u00f0sbo\u00f0 um ein mann, i\u00f0 tordi at standa vi\u00f0 si\u0301nar meiningar, og offra\u00f0i alt fyri mannar\u00e6ttindi."}, {"text_idx": "#000023", "text": "Ja, munur er a\u0301 politikarum. Si\u0301ggi, at hesin sami l\u00f8gma\u00f0ur kallar Mandela ein kyndil i\u0301 kv\u00f8ld, vo\u0301nandi letur hann gl\u00e6muna av kyndlinum upply\u0301sa seg, so hann tekur mannar\u00e6ttindi fram um politiskan l\u00f8tuvinning."}, {"text_idx": "#000024", "text": "Gu\u00f0 seg\u00f0i ta\u00f0 so v\u00e6l nu\u0301 ein dagin"}, {"text_idx": "#000025", "text": "A\u0301 almenna profilinum hja\u0301 Gu\u00f0 a\u0301 Facebook sto\u0301\u00f0 ta\u00f0 so v\u00e6l nu\u0301 ein dagin, at ta\u00f0 eru bert tvey bo\u00f0, i\u00f0 veruliga eru galdandi: Ver kul, og ikki eitt reyvarhol."}, {"text_idx": "#000027", "text": "Ikki ti\u0301, at Kaj Leo sja\u0301lvur heldur, at samkynd framhaldandi skulu vera fyri mismuni. Nei, hann noktar si\u0301num samgongufel\u00f8gum at vir\u00f0a mannar\u00e6ttindini, fyri at tryggja, at hann eisini framyvir kann kalla seg l\u00f8gmann."}, {"text_idx": "#000028", "text": "Ta\u0301 ma\u0301 eg veruliga siga, at Kaj Leo bry\u0301tur b\u00e6\u00f0i bo\u00f0ini. Ti\u0301 ta\u0301 tu\u0301 sja\u0301lvur heldur, at okkurt ikki er i\u0301 tra\u0301 vi\u00f0 mannar\u00e6ttindi, og tu\u0301 velur ikki at loyva, hesum at ver\u00f0a broytt til ta\u00f0 betra. So ert tu\u0301 ikki serliga kul. Ta\u0301 tu\u0301 selur minnilutabo\u0301lkar fyri egnan perso\u0301nligan vinning, so ert tu\u0301 heldur ikki serliga fittur, ta\u00f0 er faktiskt nokkso reyvarholsligt."}, {"text_idx": "#000029", "text": "Ju\u0301 gamani\u0301, Mi\u00f0flokkurin og u\u0301tvaldir sambands- og fo\u0301lkaflokspolitikarar meta seg hava r\u00e6tt at avgera um tvey vaksin fo\u0301lk av sama kyni sleppa at giftast ella ei. Men hesi eru \u00f8ll pr. defitinitio\u0301n forstokka\u00f0ir ekstremistar*. Fri\u00f0ur ver\u00f0i vi\u00f0 ti\u0301, solei\u00f0is eru tey bara."}, {"text_idx": "#000030", "text": "Allir samgongutinglimirnir eru bundnir av samgonguskjalinum. Men sum tinglimur er tu\u0301 fyrst og fremst bundin av ti\u0301nari samvitsku og ti\u0301nari sannf\u00f8ring. Um tu\u0301 metur, at mannar\u00e6ttindini vera sku\u0301gva til viks, vi\u00f0 bert at loyva einum bo\u0301lki (teimum hinkyndu) serlig giftingarr\u00e6ttindi. So eigur tu\u0301 at atkv\u00f8\u00f0a fyri uppskotinum. Mannar\u00e6ttindakonventio\u0301nin er langt yvir n\u00f8krum samgonguskjali, ta\u00f0 er ti\u0301n samvitska eisini."}, {"text_idx": "#000031", "text": "Janus Rein, ny\u0301klaktur Fo\u0301lkafloksma\u00f0ur situr vi\u00f0 mandati givi\u00f0 av Framso\u0301knarveljarum, hann fo\u0301r uppa\u0301 val vi\u00f0 kla\u0301rum bo\u00f0skapi um r\u00e6ttindini hja\u0301 teimum samkyndu. Fellir hann uppskoti\u00f0 hevur hann veruliga sviki\u00f0 si\u0301nar veljarar. Hetta er galdandi fyri \u00f8ll tey, sum nu\u0301 eru inni, og lova\u00f0u at verja r\u00e6ttindini hja\u0301 teimum samkyndu."}, {"text_idx": "#000032", "text": "Eg skjo\u0301ti upp, at \u00f8ll vit, i\u00f0 vilja hava hju\u0301narbandslo\u0301gina broytta, skriva til okkara umbo\u00f0 a\u0301 tingi. Tann, i\u00f0 tit valdu, og bo\u00f0a fra\u0301, at tit v\u00e6nta, at tey vir\u00f0a mannar\u00e6ttindini h\u00e6gri enn samgonguskjali\u00f0, og at tit ikki velja tey aftur, um tey svi\u0301kja:"}, {"text_idx": "#000033", "text": "Eg atkv\u00f8ddi fyri t\u00e6r til si\u0301\u00f0sta val, ta\u0301 tu\u0301 nu\u0301 noktar tinglimum at atkv\u00f8\u00f0a eftir si\u0301nari sannf\u00f8ring, i\u00f0 einum mannar\u00e6ttindama\u0301li, so kann eg ikki stu\u00f0la t\u00e6r aftur til komandi val."}, {"text_idx": "#000034", "text": "Eg atkv\u00f8ddi fyri t\u00e6r til si\u0301\u00f0sta val, um tu\u0301 ikki stu\u00f0lar broytingini i\u0301 hju\u0301narbandslo\u0301gini, so kann eg ikki stu\u00f0la t\u00e6r aftur til komandi val. Vo\u0301nandi atkv\u00f8\u00f0ur tu\u0301 fyri broytingini"}, {"text_idx": "#000035", "text": "67% av f\u00f8royingum er fyri at broyta hju\u0301narbandslo\u0301gina til eisini at fevna um samkynd, hetta skuldi merkt, at fa\u0301a vit \u00f8ll vi\u00f0 uppa\u0301 hetta, so f\u00e6r Kaj Leo yvir 1.300 mailar og bo\u00f0 a\u0301 Facebook, og Hanus Samro\u0301 f\u00e6r yvir 200 mailar og bo\u00f0, og hetta er bara um 67% av teirra veljarum skriva til teirra. ."}, {"text_idx": "#000037", "text": "*) Tey av teimum, i\u00f0 lesa hetta, og ikki meta seg sum ekstremistar, tey fara skeiv. Ti\u0301 um tu\u0301 tekur t\u00e6r r\u00e6ttin, at avgera hvussu onnur vaksin fo\u0301lk vilja liva saman, so hevur tu\u0301 sja\u0301lvur tiki\u00f0 t\u00e6r ekstremist leiklutin. Ta\u00f0 slepst ikki undan, liv vi\u00f0 ti\u0301."}, {"text_idx": "#000038", "text": "Ikki \u00f8ll duga at elska si\u0301n n\u00e6sta"}, {"text_idx": "#000039", "text": "\u201cEverybody loves you, when you\u2019re bi\u201d, sungu Living Colour i\u0301 1993. Well ikki Mi\u00f0flokkurin, Nu\u0301 vilja tey fanime arbei\u00f0a fyri, at ein bo\u0301k ikki ver\u00f0ur bru\u0301kt a\u0301 stovnum, ti\u0301 hon umr\u00f8\u00f0ur, at ta\u00f0 finnast familjur, i\u00f0 ikki eru ma\u00f0ur og kona."}, {"text_idx": "#000040", "text": "I\u0301 sambandi vi\u00f0 at LGBT F\u00f8royar hevur givi\u00f0 l\u00f8gtingslimum bo\u0301kina \u201cHin sto\u0301ra bo\u0301kin um familjur\u201d, u\u0301ttala\u00f0i talsma\u00f0urin hja\u0301 Mi\u00f0flokkinum i\u0301 ma\u0301lum um sn\u00e6vurskygni Bill Justinussen, at hann vildi virka fyri, at bo\u0301kin ikki skuldi bli\u0301va bru\u0301kt a\u0301 stovnum i\u0301 F\u00f8royum."}, {"text_idx": "#000041", "text": "Samb\u00e6rt Kringvarpinum hevur hetta i\u0301bla\u0301st Ung fyri sn\u00e6vurskyngi, i\u00f0 er ungdo\u0301msfelagskapurin hja\u0301 Mi\u00f0flokkinum til at senda u\u0301t a\u0301heitan til stovnar og sku\u0301lar, um ikki at bru\u0301ka bo\u0301kina, ti\u0301 hon millum sigur, at ta\u00f0 eru b\u00f8rn, sum hava tv\u00e6r mammur ella tveir pa\u0301par."}, {"text_idx": "#000042", "text": "Hetta skal Mi\u00f0flokkurin sja\u0301lvandi hava loyvi at ynskja, og hesi ney\u00f0ars forkvakla\u00f0u ungu i\u0301 \u201cUng fyri sn\u00e6vurskygni\u201d vita ju\u0301 ikki betur, tey eru so illa uppald ella heilavaska\u00f0i av \u00f8\u00f0rum illa upaldum."}, {"text_idx": "#000046", "text": "Vo\u0301nandi f\u00e6r hetta tey fa\u0301u skilago\u0301\u00f0u, i\u00f0 velja hendan flokk til at vakna og leggja si\u0301na atkv\u00f8\u00f0u eitt anna\u00f0 sta\u00f0."}, {"text_idx": "#000047", "text": "Bo\u0301kin er nu\u0301 vor\u00f0in eitt must, og kann keypast her."}, {"text_idx": "#000048", "text": "Jo\u0301lakalendarin 5. desember \u2013 dagsins ga\u0301va til ti\u0301n"}, {"text_idx": "#000049", "text": "I\u0301 1999 var eg a\u0301 eini myndlistaframsy\u0301ning hja\u0301 svenska fotografinum Elisabeth Ohlson Wallin i\u0301 filmhu\u0301sinum i\u0301 Keypmannahavn, hetta var tann no\u0301gv umr\u00f8dda og u\u0301tskelda\u00f0a framsy\u0301ningin Ecce Homo, i\u00f0 ly\u0301sir Jesu li\u0301v og ly\u0301\u00f0ing i\u0301 samkyndum samanhangum. Ein ordiliga go\u0301\u00f0 og sterk fotolistaframsy\u0301ning, ta\u0301 framsy\u0301ningin var av pilka\u00f0i eg plakatina fyri hana, i\u00f0 hekk a\u0301 talvuni u\u0301ti i\u0301 kafeterianum a\u0301 RUC ni\u00f0ur, og to\u0301k hana heim vi\u00f0 og ramma\u00f0i hana inn. Hetta er ein mynd av heilaga\u00f0u kv\u00f8ldma\u0301lti\u0301\u00f0ini, i\u00f0 pry\u0301\u00f0ur veggin vi\u00f0 d\u00f8gur\u00f0abor\u00f0i\u00f0 hja\u0301 okkum enn tann dag i\u0301 dag. (myndin er la\u0301nt av si\u0301\u00f0uni hja\u0301 Elisabeth)"}, {"text_idx": "#000050", "text": "Henda framsy\u0301ning hevur m\u00e6r vitandi ikki vitja i\u0301 F\u00f8royum, ho\u0301ast hon enn fer\u00f0ast kring heimin. Nu\u0301 fimta desember er mi\u0301n kalendaraga\u0301va til tykkum at sleppa til hesa framsy\u0301ning a\u0301 tykkara egnu teldu."}, {"text_idx": "#000051", "text": "Nu\u0301 i\u0301 jo\u0301lama\u0301na\u00f0inum er ein jo\u0301lakalendari a\u0301 hv\u00f8rjum horni. M\u00e6r so li\u0301kt, so vil eg ikki skilja meg burturu\u0301r, so sja\u0301lvandi er eisini ein jo\u0301lakalendari her a\u0301 Nudlum."}, {"text_idx": "#000052", "text": "Hv\u00f8nn dag fram til jo\u0301la deili eg okkurt gott vi\u00f0 tykkum. Ta\u00f0 kann vera ein go\u0301\u00f0ur sangur, ein go\u0301\u00f0 mynd, ein yrking, eitt vi\u00f0m\u00e6li, ein leinkja, eitt filmklipp, ein s\u00f8ga, ein ga\u0301ta ella okkurt heilt anna\u00f0."}, {"text_idx": "#000053", "text": "Seinastu 17 a\u0301rini ella so, havi eg havt pakkakalendarar til synir mi\u0301nar, li\u0301ltar ga\u0301vur, summar jo\u0301laligar, a\u00f0rar ikki so jo\u0301laligar. Solei\u00f0is ver\u00f0ur eisini her a\u0301 Nudlum."}, {"text_idx": "#000054", "text": "Vo\u0301nandi ti\u0301ma tit at vitja aftur, um ikki hv\u00f8nn dag, so n\u00e6stan hv\u00f8nn dag, eg kann ennta\u0301 lova, at summi klipp ella sangir vera somiki\u00f0 go\u0301\u00f0, at tit saktans kunnu vitja fleiri fer\u00f0ir hv\u00f8nn dag.\nTykkum ynskist ein go\u0301\u00f0ur jo\u0301lama\u0301na\u00f0i."}, {"text_idx": "#000056", "text": "I\u0301 morgun bo\u0301rust dey\u00f0sbo\u00f0ini um Rasmus Rasmussen. Vit hava mist ein vin og familjan hevur mist si\u0301n Rasmus. Men hetta er eisini ein sorgardagur fyri f\u00f8royska mentan, ti\u0301 vit hava mist ein gandakall, i\u00f0 ganda\u00f0i kenslur burturu\u0301r si\u0301num ljo\u0301\u00f0f\u00f8ri."}, {"text_idx": "#000057", "text": "Ta\u0301 man i\u0301 2005 valdi besta f\u00f8royska gittarleikaran a\u0301 Atlantic Music Event, var ta\u00f0 Rasmus i\u0301 Makrel, i\u00f0 fekk hei\u00f0urin. Ho\u0301ast a\u00f0rir gittarleikarar vo\u0301ru meira royndir og betri fyri tekniskt, so fall vali\u00f0 a\u0301 Rasmus. Uttan iva ti\u0301, at hansara inniligi og egni sti\u0301lur, gj\u00f8rdi hann til ein tann mest spennandi instrumentalistin, i\u00f0 vit hava uppliva\u00f0 i\u0301 F\u00f8royum. Eg var\u00f0 so gla\u00f0ur, ti\u0301 ta\u00f0 vi\u0301sti, at f\u00f8royski to\u0301nleikaheimurin endiliga virdi listarliga vir\u00f0i\u00f0 h\u00e6gri enn tekniska handverki\u00f0."}, {"text_idx": "#000058", "text": "Nu\u0301 eg sjey og eitt ha\u0301lvt a\u0301r seinni fekk dey\u00f0sbo\u00f0ini, um Rasmus, so kendust tey onkursvegna ikki o\u0301v\u00e6nta\u00f0i. Ti\u0301 li\u0301ka so sto\u0301rt sum listafo\u0301lki Rasmus Rasmussen var, li\u0301ka torf\u00f8rt skuldi li\u0301v hansara gerast."}, {"text_idx": "#000059", "text": "Fyrsta reaktio\u0301nin, ta\u0301 okkara felagsvinma\u00f0ur Heri ringdi vi\u00f0 dey\u00f0sbo\u00f0unum, var illsinni inn a\u0301 sa\u0301larsju\u0301kuna. Fuck, sum eg hati sa\u0301larsju\u0301ku! Sa\u0301larsju\u0301ka er so torf\u00f8r fyri tey hon rakar. Hon tekur so no\u0301gv fra\u0301 okkum, og nu\u0301 hevur hon tiki\u00f0 Rasmus. Vit hava mist menniskja Rasmus, vinmannin Rasmus, myndlistamannin Rasmus, to\u0301nlistamannin Rasmus, filmslistamannin Rasmus og tit hansara n\u00e6stu hava mist tykkara Rasmus. Ta\u00f0 kennist ikki r\u00e6ttvi\u0301st, ta\u00f0 er ikki r\u00e6ttvi\u0301st!"}, {"text_idx": "#000060", "text": "Rasmus var eitt inniligt menniskja, intensur og eldhuga\u00f0ur, ivaleyst sp\u00e6ldi sa\u0301lin, i\u00f0 var so sju\u0301k, ein eins sto\u0301ran leiklut i\u0301 ti\u0301 jaliga sum ti\u0301 neiliga i\u0301 li\u0301vinum hja\u0301 Rasmusi. Ti\u0301 tann besta listin, i\u00f0 hann skapti var sorgbli\u0301\u00f0. Eg havi havt \u00f8giliga sto\u0301ra gle\u00f0i av vakra to\u0301nleikinum hja\u0301 Rasmusi, i\u00f0 hevur ri\u0301ka\u00f0 mi\u0301tt li\u0301v. Eisini hava filmklippini, i\u00f0 hann var farin at gera, veri\u00f0 sera v\u00f8kur og musikalsk, og lukkuti\u0301\u00f0 liggur no\u0301gv eftir hann b\u00e6\u00f0i av filmi og to\u0301nleiki."}, {"text_idx": "#000061", "text": "Eg havi i\u0301 dag, eins og ofta a\u0301\u00f0ur siti\u00f0 og lurta og hugt eftir klippum hja\u0301 Rasmusi a\u0301 Youtube. Allur hesin sorgbli\u0301\u00f0i vakurleikin var n\u00e6stan ikki til at halda u\u0301t, ta\u0301 man er so keddur, sum eg eri i\u0301 dag. T.d. hetta klippi\u00f0, i\u00f0 hann hevur tiki\u00f0 upp i\u0301 plantasjuni, har hann eisini var\u00f0 funnin i\u0301 morgun."}, {"text_idx": "#000063", "text": "Li\u0301vi\u00f0 fo\u0301r ikki v\u00e6l vi\u00f0 Rasmusi, og sju\u0301kuna ly\u0301sir hann so \u00f8giliga v\u00e6l i\u0301 hesum klippinum um sa\u0301larsju\u0301ku:"}, {"text_idx": "#000064", "text": "I\u0301 stri\u0301\u00f0num fyri r\u00e6ttindunum hja\u0301 teimum samkyndu, hevur eingin einstaklingur a\u0301tt ein st\u00f8rri leiklut enn Rasmus. Hetta var ein dy\u0301rur pri\u0301sur, sum Rasmus rinda\u00f0i. Men a\u0301lopi\u00f0 a\u0301 hann fekk o\u0301tru\u0301liga no\u0301gvar f\u00f8royingar at savnast i\u0301 mo\u0301tst\u00f8\u00f0uni mo\u0301ti homofobi."}, {"text_idx": "#000065", "text": "Sum mamma mi\u0301n so v\u00e6l seg\u00f0i i\u0301 kv\u00f8ld, ta\u0301 vit tosa\u00f0u um Rasmus: \u201cHvi\u0301 kunnu fo\u0301lk ikki bara lata onnur liva i\u0301 fri\u00f0?\u201d Ju\u0301st hetta var spurningurin hja\u0301 einum meiriluta av f\u00f8royingum eftir a\u0301lopi\u00f0. Hetta gj\u00f8rdi ikki bert, at vit fingu 266b samtykta, men var eisini vi\u00f0 til at skapa eina fo\u0301lkar\u00f8rslu, i\u00f0 na\u0301ddi si\u0301tt h\u00e6ddarpunkt higartil, ta\u0301 10% av f\u00f8royingum gingu skru\u0301gongu fyri r\u00e6ttindunum hja\u0301 teimum samkyndu fyrr i\u0301 summar. Enn eru vit ikki komin a\u0301 ma\u0301l, men ta\u00f0 gongur r\u00e6tta lei\u00f0."}, {"text_idx": "#000066", "text": "Rasmus vinurin, seinastu fer\u00f0 eg sa\u0301 teg, var ta\u0301 eg kom tuskandi framvi\u00f0 Smi\u00f0juni i\u0301 Li\u0301tluvi\u0301k, og tu\u0301 vart i\u0301 fer\u00f0 vi\u00f0 at koyra si\u0301\u00f0stu ma\u0301lningarnar inn i\u0301 hy\u0301ruvognin. Eg var ti\u0301anverri ov seinur at si\u0301ggja framsy\u0301ningina. Men fittur, sum tu\u0301 vart, so sendi tu\u0301 m\u00e6r eina leinkju til eitt youtubeklipp av framsy\u0301ningini:"}, {"text_idx": "#000067", "text": "Hetta vi\u0301sir, at eisini i\u0301 myndlistini hev\u00f0i tu\u0301 no\u0301gv at bjo\u0301\u00f0a. Takk fyri at tu\u0301 vart til, takk fyri, at eg slapp at kenna teg, hesa stuttu l\u00f8tuna tu\u0301 vart her. Eg havi bara or\u00f0 at bjo\u0301\u00f0a t\u00e6r, og ta\u00f0 kennist onkursvegna lekjandi at skriva sorgina, ti\u0301 f\u00e6rt tu\u0301 hesi minningaror\u00f0ini."}, {"text_idx": "#000068", "text": "Go\u0301\u00f0u tit, i\u00f0 sto\u0301\u00f0u Rasmusi n\u00e6r, mi\u0301nir tankar eru hja\u0301 tykkum."}, {"text_idx": "#000069", "text": "Hvi\u0301l i\u0301 fri\u00f0i vinurin, fr\u00e6lsi\u00f0 hevur tu\u0301 i\u0301 \u00f8llum f\u00f8rum nu\u0301."}, {"text_idx": "#000070", "text": "N\u00e6r f\u00e6r Tjo\u0301\u00f0veldi eina grei\u00f0a st\u00f8\u00f0u?"}, {"text_idx": "#000071", "text": "Forma\u00f0urin i\u0301 Tjo\u0301\u00f0veldi var vi\u00f0 til Pride, ta\u00f0 er eitt stig a\u0301 r\u00e6tta vegnum (mynd: Erland Sivertsen)"}, {"text_idx": "#000074", "text": "Men tann i\u0301 hesum h\u00f8pi mest aktuelli parturin er tann, i\u00f0 sny\u0301r seg um hju\u0301narbandslo\u0301gina. Hetta var eitt uppskot fra\u0301 eldsa\u0301lunum i\u0301 Unga Tjo\u0301\u00f0veldi, i\u00f0 flokstingi\u00f0 samtykti. Hetta er or\u00f0a\u00f0 solei\u00f0is i\u0301 yvirly\u0301singini:"}, {"text_idx": "#000075", "text": "\u201c\u00d8llum f\u00f8royingum skulu ver\u00f0a tryggja\u00f0 somu r\u00e6ttindi uttan mun til a\u0301tru\u0301na\u00f0, hu\u0301\u00f0arlit, politiska a\u0301sko\u00f0an og kynsliga orientering. Ta\u0301 i\u00f0 stevnumi\u00f0 floksins skulu endursko\u00f0ast, skal grei\u00f0 st\u00f8\u00f0a takast til spurningin um dagf\u00f8ring av hju\u0301nabandslo\u0301gini.\u201d"}, {"text_idx": "#000077", "text": "Ti\u0301\u00f0arandin er til at gera broytingar, ta s\u00f8gdu 5.000 i\u0301 ein munn fri\u0301ggjadagin. Fellur uppskoti\u00f0 nu\u0301, so er spurningurin, um n\u00e6r ta\u00f0 aftur kemur fyri, og hv\u00f8rjar m\u00f8guleikar ta\u00f0 ta\u0301 hevur fyri at ver\u00f0a vi\u00f0tiki\u00f0."}, {"text_idx": "#000078", "text": "Eg fegnist um at 5.000 fo\u0301lk lutto\u0301ku a\u0301 Faroe Pride, nu\u0301 ma\u0301 signali\u00f0 til okkara politikarar vera no\u0301g greitt. Men samstundis f\u00e6r ta\u00f0 meg at hugsa, ti\u0301 hetta er ju\u0301st sama tal, i\u00f0 metta tali\u00f0 av samkyndum i\u0301 F\u00f8royum er. Hvi\u0301 tramin hava okkara politikarar ikki langt si\u0301\u00f0an givi\u00f0 teimum somu r\u00e6ttindi, sum hinkynd hava."}, {"text_idx": "#000080", "text": "Ta\u00f0 hev\u00f0i regna\u00f0 r\u00e6ttiliga illa fri\u0301ggjamorgunin, eg hev\u00f0i veri\u00f0 til ljo\u0301\u00f0roynd til o\u0301lavas\u00f8kukonsertina, og ma\u0301tti vi\u00f0ganga at ta\u00f0 var ikki fri\u0301tt, at eg stu\u0301rdi fyri, hvussu ve\u00f0ri\u00f0 fo\u0301ra at a\u0301virka Pridegonguna og tiltaki\u00f0 i\u0301 To\u0301rsg\u00f8tu."}, {"text_idx": "#000081", "text": "Eg hev\u00f0i sja\u0301lvur \u00e6tla at gingi\u00f0 vi\u00f0 i\u0301 gonguni, men ymiskt praktiskt i\u0301 sambandi vi\u00f0 konsertina for\u00f0a\u00f0i m\u00e6r i\u0301 hesum. So eg sto\u0301\u00f0 i\u0301 alsamt batnandi ve\u00f0rinum og hugdi at gonguni, i\u00f0 vendi um horni\u00f0 a\u0301 To\u0301rsg\u00f8tu/Steinatu\u0301ni."}, {"text_idx": "#000083", "text": "L\u00f8gregla og fyriskiparar mettu, at talan var um eini 5.000 fo\u0301lk, eitt tal, i\u00f0 ivaleyst er v\u00e6l a\u0301 lei\u00f0. Eg sto\u0301\u00f0 har saman vi\u00f0 samsintum, og vit fegna\u00f0ust, ti\u0301 nu\u0301 fo\u0301r F\u00f8royar onganti\u0301\u00f0 at bli\u0301va ta\u00f0 sama."}, {"text_idx": "#000085", "text": "Men ta\u0301 fyrsta gle\u00f0in um sto\u0301ra stu\u00f0ulin til fj\u00f8lbroytni hev\u00f0i lagt seg, fo\u0301r eg at seta tingini i\u0301 perspektiv. Vanliga metir man, at u\u0301tivi\u00f0 10% av fo\u0301lki eru samkynd. I\u0301 F\u00f8royum er hetta tal sostatt umlei\u00f0 a\u0301 st\u00f8\u00f0i vi\u00f0 tali\u00f0 av luttakarum a\u0301 Faroe Pride 2012. So hvi\u0301 skulu vit undrast yvir at 5.000 m\u00f8ta upp?"}, {"text_idx": "#000086", "text": "Ju\u0301 gamani\u0301 ein gonga, i\u00f0 telur 10% av einari tjo\u0301\u00f0 er ein mega success fyri einhv\u00f8rja s\u00f8k, men i\u0301 hesum f\u00f8rinum eigur ta\u00f0 at vera so."}, {"text_idx": "#000087", "text": "So tit politikarar, i\u00f0 ivast um hvar tykkara atkv\u00f8\u00f0a skal fara, ta\u0301 tit i\u0301 n\u00e6stum skulu atkv\u00f8\u00f0a um broyting i\u0301 hju\u0301narbandslo\u0301gini, havi\u00f0 i\u0301 huga, at vit tosa um 5.000 samkynd, vi\u00f0 familjum og vinum, her eru vit skjo\u0301tt uppi a\u0301 minst helvtini av f\u00f8royingum."}, {"text_idx": "#000088", "text": "Ta\u00f0 sum eg fegna\u00f0ist serliga um, var at si\u0301ggja fleiri i\u0301 gonguni, i\u00f0 eg veit, eru samkynd, i\u00f0 enn ikki hava sprett. Men liva i\u0301 hinkyndum forholdum i\u0301mo\u0301ti si\u0301nari na\u0301ttu\u0301ru. Eg vo\u0301ni, at fyri hesi var hetta eitt stig a\u0301 vegnum mo\u0301ti at spretta, og liva eitt erligt li\u0301v."}, {"text_idx": "#000089", "text": "Eitt deiligt tiltak, i\u00f0 var\u00f0 v\u00e6lsigna\u00f0 vi\u00f0 herligum ve\u00f0ri. Til lukku F\u00f8royar her hendur okkurt."}, {"text_idx": "#000091", "text": "Jesus pr\u00e6dika\u00f0i k\u00e6rleika. Hetta er ty\u0301dningarmesti parturin i\u0301 Bi\u0301bliuni, ti\u0301 k\u00e6rleikin er st\u00f8rstur. Ta\u0301 fo\u0301lk bru\u0301ka Bi\u0301bliuna til at halda minnilutar, sum tey samkyndu ni\u00f0ri\u00f0, so eru tey ikki bara ring menniskju, men eisini ring kristin. Tey loypa um gar\u00f0in, har hann er l\u00e6gstur, og sp\u00e6la hellig uttan perso\u0301nligan kostna, tvi\u0301, tvi\u0301, tvi\u0301!"}, {"text_idx": "#000092", "text": "Bi\u0301blian er full av ymiskum livireglum, tu\u0301 ma\u0301st ikki r\u00f8ra blo\u0301\u00f0, kvinnur skulu u\u0301t um b\u00f8gar\u00f0arnar, ta\u0301 t\u00e6r hava ma\u0301nasju\u0301ku, hevur tu\u0301 ein va\u0301tan dreym, skalt tu\u0301 brenna ti\u0301na legu, tu\u0301 skalt ikki savna t\u00e6r jar\u00f0ligt ri\u0301kid\u00f8mi, tu\u0301 ma\u0301st ikki girnast konuna hja\u0301 n\u00e6stanum, tu\u0301 skalt \u00e6ra ti\u0301ni foreldur. Har er stutt sagt ski\u0301t fult av livireglum. Teir flestu av hesum livireglum krevja ein innsats fra\u0301 ti\u0301 kristna, ti\u0301 velja vit ikki at taka teir fyri fult. Sum so er hetta ikki naka\u00f0 at siga til, ti\u0301 Bi\u0301blian eigur ikki at ver\u00f0a tikin 100% fyri fult, ta\u00f0 ber simpulten ikki til."}, {"text_idx": "#000093", "text": "Bi\u0301blian er skriva\u00f0 av fo\u0301lki! Av fo\u0301lki vi\u00f0 egnum vilja. Fo\u0301lki, sum i\u0301 sto\u0301ran mun hava arbeitt fyri makthavarar ella sja\u0301lvi hava veri\u00f0 makthavarar. Ti\u0301 er hon i\u0301 sto\u0301ran mun ein ma\u0301ti at halda fj\u00f8ldini ikki bara i\u0301 skakk, men eisini sunna og v\u00e6lfungerandi. Tjo\u0301\u00f0in skal vera produktiv, og kla\u0301r at verja landam\u00f8rkini."}, {"text_idx": "#000094", "text": "Her eru kostra\u0301\u00f0, her eru ma\u0301tar at tryggja, at fo\u0301lk halda a\u0301 at formera seg, og her eru ra\u0301\u00f0, i\u00f0 skulu tryggja, at vit ikki ru\u0301sa okkum. Hetta er deiligt og praktiskt, og i\u0301 sto\u0301ran mun ein gomul u\u0301tga\u0301va av Pa\u0301l Weihe. Men sum sagt, krevur hetta ein innsats ella eitt offur, og ti\u0301 velja vit ikki at liva eftir no\u0301gvum av ti\u0301, akkura\u0301t sum vit halda a\u0301 at eta grind, roykja og drekka, ho\u0301ast Pa\u0301l sigur nei."}, {"text_idx": "#000095", "text": "Bi\u0301blian er eisini savna\u00f0 og redigera\u00f0 av fo\u0301lki, \u00f8\u00f0rum fo\u0301lki, i\u00f0 eisini hava egnan vilja. Hon a\u0301tti faktiskt at havt a\u0301skriftina, tak meg ikki for bo\u0301kstaviliga. Ikki ti\u0301 nakar tekur hana bo\u0301kstaviliga, men ti\u0301 n\u00f8kur fo\u0301lk velja at bru\u0301ka sma\u0301 brot u\u0301r Bi\u0301bliuni heilt bo\u0301kstaviliga, til at buka onnur vi\u00f0. Seinastu dagarnar hava summi ring kristin veri\u00f0 frammi vi\u00f0 ti\u0301li\u0301kum atbur\u00f0i. Hetta eftir gle\u00f0iligu l\u00f8tuna, ta\u0301 Gu\u00f0 blanda\u00f0i seg i\u0301 kjaki\u00f0 um samkynd, og v\u00e6lsigna\u00f0i Pride\u2019ina vi\u00f0 bakandi so\u0301l, og vit 5000 fo\u0301lk saman fagna\u00f0ust um fj\u00f8lbroytni til to\u0301narnar av guddommiligum to\u0301nleiki."}, {"text_idx": "#000097", "text": "Hesi ringu kristnu hava ongan trupulleika vi\u00f0 at tulka Bi\u0301bliuna til si\u0301n egna fyrimun, i\u0301 \u00f8llum teimum f\u00f8rum, i\u00f0 h\u00f8vdu kravt sto\u0301rvegis innsats av teimum perso\u0301nliga. Men tey velja at markera seg, ta\u0301 ta\u00f0 sny\u0301r seg um samkynd, ti\u0301 hetta er bi\u0301li\u0301gt og o\u0301maksleyst."}, {"text_idx": "#000098", "text": "Well hetta er o\u0301fantaligt! At leggja a\u00f0rar standardir a\u0301 onnur fo\u0301lk enn teg sja\u0301lvan, at bru\u0301ka pettir av Bi\u0301bliuni til ku\u0301ga minnilutar. Hetta er ikki i\u0301 tra\u0301 vi\u00f0 k\u00e6rleiksbo\u00f0skapin, hetta er stutt sagt ringur kristin atbur\u00f0ur."}]